## 

**23.12.2014**

**Koment lidhur me rishikimin e Rregullorës së Taksës për Licencë :**

Komisioni i Pavarur i Mediave, me qëllim të harmonizimit të Rregullores për Nivelin dhe Mënyrën e Pagesës së Taksës për Licencë Nr. KKPM – 2010/02, me Ligjin e ri të KPM-së Nr. 04 / L-44 si dhe duke u bazuar në Nenin 26, paragrafi 3, të këtij Ligji , ka iniciuar procedurën për amandamentimin e Rregullorës Nr. KKPM-2010/02, e cila do të zëvendësohet me draft Rregullorën KPM - 2014/01 .

Radiotelevizioni i Kosovës ( RTK ), në afat kohorë paraqet komentet në Draft Rregullorën për Nivelin dhe Mënyrën e Pagesës së Taksës për Licencë KPM - 2014/01 :

Radiotelevizioni i Kosovës është transmetues publik i Kosovës, që ofron shërbimet publikut në fushën e veprimtarisë mediale, të përcaktuar me Ligjin për RTK-në Nr. Ligji Nr. 04 /L -046, dhe akte tjere përkatëse ligjore dhe nënligjore.

RTK-ja prodhon dhe transmeton program në 7 gjuhë: shqip, sërbisht, turqisht,boshnjake, rome, malazeze dhe në gjuhen e ashkalinjëve. Së paku 15% të kohës së vet të transmetimit , përfshirë kohën kryesore të lajmeve, duhet t’i mbulojë komunitetet jo –shumicë, në gjuhën e tyre përkatëse, në bazë të Ligjit për RTK- në.

Misioni i RTK-së është që t’i ofrojë qytetarëve të Kosovës informim objektiv dhe të balancuar, program cilësor edukativ, kulturor dhe argëtues dhe të inkurajoj zhvillimin e demokracisë dhe tolerancës. Këtë mision publik , RTK mund ta përmbush vetëm nëse i garantohen fondet të mjaftueshme për këtë detyrë. Në shumë dokumente të Këshillit të Evropës përmendët që të hyrat totale të transmetuesit publik (parapagimi plus të hyrat tjera) përbëjnë një kornizë financiare të përshtatshme dhe të sigurt që i garanton transmetuesit publik mjetet e nevojshme për të përmbushur misionin e tij.

Përkundër vështirësive financiare me të cilat aktualisht ballafaqohet Shërbimi Publik i Transmetimeve – RTK dhe duke anashkaluar faktin se RTK ende nuk ka të zgjidhur çështjen e financimit afatgjatë, të qëndrueshëm dhe stabil, RTK në ndërkohë ka hapur kanale të reja televizive : RTK 2, RTK 3 dhe RTK 4 . Hapja e këtyre kanaleve të reja të RTK-së është bërë pa buxhet shtesë për RTK-në, nga ana e themeluesit.

Fakti që RTK paguan tarifat vjetore të taksës për licencë për katër kanale televizive dhe për dy kanale të radios , është një ngarkes shumë e madhe për buxhetin edhe ashtu të varfër të RTK-së.

RTK **ç**do vit kalendarik do të ndajë dhjetë përqind 10% të buxhetit të vet të përgjithshëm të pranuar nga të gjitha burimet për Kanalin në gjuhën serbe, sipas Ligjit për RTK- në .

E gjithë kjo është një ngarkes shumë e madhe financiare me të cilën duhet të përballet transmetuesi i vetëm publik.

Komisioni i Pavarur për Media para se të miratojë Draft Rregullorën për Nivelin dhe Mënyrën e Pagesës së Taksës për Licencë KPM-2014/01 , duhet bazuar në dispozitat e Ligjit për KPM-në , Nr. 04 / L-44, respektivisht Nenin 8 , paragrafi 2, citoj :

*“ Publiku dhe palët e interesuara duhet të kenë jo më pak se pesëmbëdhjetë (15) ditë pune në disponim*

*për të komentuar draftin.* ***KPM - ja duhet t’i marrë parasysh mendimet e publikut mbi aktet e propozuara”***

dhe Nenin 26 , paragrafi 1, citoj :

*“ KPM-ja cakton një skemë për tarifat e licencës, për kategori të ndryshme të licencave të transmetimit që do të paguhen për çdo vit nga të licencuarit.* ***Në caktimin e nivelit të pagesës vjetore për licencë, KPM i merr parasysh kushtet mbizotëruese të tregut “***

Lidhur me këtë RTK përsëri thekson se që nga viti 2009 në të vërtetë ka pasur vetëm rënie të të hyrave nga marketingu dhe të hyrave nga buxheti i Kosovës .

RTK ka krahasuar të hyrat e marketingut prej vitit 2009 deri më 2013, dhe ato janë sikur në vijim:

#### Në vitin 2010 të hyrat nga marketingu , janë zvogëluar për 32 %, në krahasim me vitin 2009;

#### Në vitin 2011 të hyrat nga marketingu, janë zvogëluar për 42 %, në krahasim me vitin 2009;

#### Në vitin 2012 të hyrat nga marketingu, janë zvogëluar për 30 %, në krahasim me vitin 2009 dhe

#### Në vitin 2013 të hyrat nga marketingu, janë zvogëluar për 30 % , në krahasim me vitin 2009.

#### Siç po shihet më lartë, RTK asnjëherë nuk ka pasur ngritje të të hyrave nga marketingu që nga viti 2009, përkundrazi ka pasur rënie të të hyrave nga marketingu.

#### Fakti tjetër është zvoglimi i të hyrave të buxhetit të Kosovës për RTK -në, krahasuar me vitin 2010 :

#### Në vitin 2011 buxheti i RTK-së është zvogëluar për 25 % krahasuar me vitin 2010;

#### Në vitin 2012 buxheti RTK-së është zvogëluar për 15 % krahasuar me vitin 2010 dhe

#### Në vitin 2013 buxheti i RTK-së është zvogëluar për 7 % krahasuar me vitin 2010;

#### Këto të dhëna për pasqyrën financiare të RTK-së gjinden edhe në web faqen e rtklive.com

#### (pasi që ende nuk ka përfunduar viti 2014, nuk kemi raport definitiv për pasqyrën financiare për këtë vit).

Gjithashtu fakt tjeter shumë i rëndesishëm që duhet të merret parasysh nga Komisioni i Pavarur për Media para se t’a miratojë Draft Regullorën KPM 2014/01 është se me fillimin e transmetimit digjital shpenzimet për secilin transmetues do të jenë shumë të larta dhe rrjedhimisht edhe tarifa e licencës duhet të jetë më e ulët për të gjithë transmetuesit sepse nuk do të jenë kushtet e njëjta sikur tani dhe sikur me fillimin sistemit digjital të transmetimit.

Bazuar në këto fakte RTK kundërshton plotësisht Nenin 5 , sa i përket tarifës vjetore të taksës për licencë për shërbimet mediale audiovizuale që operojnë me frekuencë për Radio dhe TV nacionale të Draft Rregullores për nivelin dhe mënyrën e pagesës së taksës vjetore të licencës së KPM-së KKPM-2014/01, me qenë se janë në kundërshtim me faktet e parashtruara më lartë dhe vetëm se do ta përkeqësojnë edhe më shume gjendjen financiare të RTK-së .

Andaj,

PROPOZOJM që Komisioni i Pavarur për Media , t’i aprovon komentet tona si të bazuara, ta ndryshon Nenin 5 të Draft Rregullorës KKPM-2014/01, duke e zbritur vlerën e shumës për tarifën vjetore për licencë për shërbimet mediale audiovizuele që operojnë me frekuencë për TV nacionale dhe Radio nacionale.

Me respekt,

Radiotelevizioni i Kosovës – RTK,